Kοτόπουλο αργεντίνικο, με φρέσκα μυρωδικά και σάλτσα chimichuri
Κάνουμε μπάρμπεκιου και ψήνουμε κοτόπουλο με έμπνευση από Αργεντινή -μαριναρισμένο με μυρωδικά και με πικάντικη σάλτσα chimichuri για συνοδεία.
1 κοτόπουλο βάρους περίπου 1.800  γρ., ανοιγμένο στη μέση σαν πεταλούδα (ζητάμε από τον κρεοπώλη να μας το ετοιμάσει), 30 ml ελαιόλαδο, τα φύλλα από 1/2 μάτσο μαϊντανό, 1 κουτ. σούπας φρέσκο δεντρολίβανο, 1 κουτ. σούπας φύλλα φρέσκιας ρίγανης, τα φύλλα από 5-6 κλωνάρια φρέσκο θυμάρι, 20 ml ξίδι από κόκκινο κρασί, 15 ml σάλτσα σόγιας, 2 σκελίδες σκόρδο, λιωμένες, 1 κουτ. γλυκού καυτερό μπούκοβο (ή όσο μας αρέσει), 1 σκελίδα σκόρδο, λιωμένη, τα φύλλα από 1/2 μάτσο μαϊντανό, 2 πιπερίτσες πράσινες, καυτερές, τα φύλλα από 1/4 μάτσο δυόσμο , τα φύλλα από 1/4 μάτσο φρέσκο κόλιανδρο, 1 κουτ. γλυκού φύλλα φρέσκιας ρίγανης, 20 ml ρυζόξιδο ή χυμός λάιμ, 30-50 ml ελαιόλαδο,  1 κουτ. γλυκού ζάχαρη άχνη, αλάτι, φρεσκοτριμμένο πιπέρι
Για να ετοιμάσουμε το αργεντίνικο κοτόπουλο με φρέσκα μυρωδικά και σάλτσα chimichuri ξεκινάμε φτιάχνοντας τη σάλτσα και χτυπάμε στον πολυκόφτη όλα τα υλικά εκτός από το ελαιόλαδο, μέχρι να γίνουν πάστα.Την αδειάζουμε σε μπολ, προσθέτουμε πρώτα τα 30 ml ελαιόλαδο και ανακατεύουμε με κουτάλι. Αν η σάλτσα είναι πολύ πυκνή, προσθέτουμε και το υπόλοιπο.Αφήνουμε  στο ψυγείο, με σκεπασμένο το μπολ.Χτυπάμε στον πολυκόφτη όλα τα υλικά μέχρι να γίνουν μια πυκνή πάστα.Την αδειάζουμε σε ένα μπολ, προσθέτουμε το ελαιόλαδο και ανακατεύουμε με ένα πιρούνι.Βάζουμε το κοτόπουλο σε ένα ταψάκι και το αλείφουμε καλά με τη μαρινάδα.Σκεπάζουμε το ταψί με διάφανη μεμβράνη και μαρινάρουμε το κοτόπουλο για 6 ώρες.Το σκουπίζουμε καλά από τη μαρινάδα.Ετοιμάζουμε μέτρια προς δυνατή θράκα (το χέρι μας να αντέχει για περίπου 8 δευτερόλεπτα σε απόσταση 10 εκ. από τη σχάρα, την οποία έχουμε στο χαμηλότερο σημείο πάνω από τη θράκα – ρυθμίζουμε και ελέγχουμε αναλόγως και την ψησταριά υγραερίου).Ψήνουμε για 20-25 λεπτά, γυρίζοντας προσεκτικά το κοτόπουλο μία φορά, στα μισά του ψησίματος.Για να ελέγξουμε αν είναι έτοιμο, κάνουμε μια τομή σε ψαχνό από το πιο χοντρό μέρος στο μπούτι, χωρίς να φτάσουμε στο οστό, πιέζουμε και ελέγχουμε το υγρό που θα βγει: πρέπει να είναι διαυγές, χωρίς ροζέ απόχρωση, αλλιώς ψήνουμε για 2-3  λεπτά επιπλέον.Κόβουμε το κοτόπουλο σε μερίδες και το σερβίρουμε αμέσως, συνοδεύοντας με το chimichuri.
Κοτόπουλο,BBQ